Ego Robertus Dei gratia Cabilonensis episcopus notum facio, omnibus tam futuris quam presentibus, quod Ogerius prior de Sancto Cosma, anno Incarnationis dominice Mo Co LXXXXIIo, dedit domui de Firmitate, per manum Hugonis et Bartholomei prepositorum de Sancto Cosma, sub censuali conditione tres moditas petias terre in territorio de Chavaus que possunt facere quoddam parvum jornale, pro quibus monachi de Firmitate reddent priori de Sancto Cosma VIII numeros censuales singulis annis, circa festum sancti Johannis. Sciendum autem, quod predictus prior Ogerius habuit a monachis de Firmitate XV solidos de intragio. Testes : Robertus prior Firmitatis, Artaudus Grangiarius, Largus prebyter de Sancto Cosma, Hugo et Bartholomeus prepositi, Petrus Kalenda.